
Projekti „Vähese energiakasutusega uue lasteaia ehitamine“ omafinantseerimise kinnitamine ja sildfinantseerimise lubamine
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.
1. ASJAOLUD JA MENETLUSE KÄIK
Arenduse ja Ökonoomika Amet koostöös Linnavara- ja Majandusameti ja  Arhitektuuri- ja Linnaplaneerimise Ametiga valmistavad ette eeltaotlust „Vähese energiakasutusega uue lasteaia ehitamine“ selle järgnevaks esitamiseks toetusskeemi „Vähese energiakasutusega avalike hoonete ehitamise ja rekonstrueerimise toetamine“. Toetusskeem toetab olemasolevate kohalike omavalitsuste hoonete rekonstrueerimist vähese energiakasutusega hooneks või uute kohalikele omavalitsustele kuuluma hakkavate vähese energiakasutusega hoonete ehitamist. Eeltaotluse esitamise tähtaeg on 03. juuni 2010.

Projekt „Vähese energiakasutusega uue lasteaia ehitamine“ näeb ette uue lasteaia ehitamist Puškini 32b rajooni.  Puškini tn 32b maa on ühiskondliku otstarvega munitsipaalmaa. Uus lasteaed on vähese energiakasutusega hoone, kus energiakasutus hoones on väiksem kui ehitusseaduse alusel sätestatud energiatõhususe miinimumnõudeid arvestavas hoones. Projekti raames teostatakse ehitustööd, haljastustööd ning soetatakse vajalik sisustus ja inventar..
Projekti üldsumma moodustab kuni 37 000 000 kr, millest toetus moodustab kuni 28 900 000 kr, omafinantseering kuni 5 100 000 kr ja mitteabikõlbulik omafinantseering ca 3 000 000 kr. Projekti teostamine on planeeritud 2010. – 2013. aasta peale. 
2. ÕIGUSLIKUD ALUSED
Laenude ja teiste varaliste kohustuste võtmine on Linnavolikogu ainupädevuses vastavalt Kohaliku omavalitsuse korralduse seaduse § 22 lõike 1 punktile 8. Kuna käesoleva otsuse võtmine toob kaasa varaliste kohustuste võtmine siis antud otsuse võtab vastu volikogu.
3. OTSUS
3.2 Kinnitada projekti „Vähese energiakasutusega uue lasteaia ehitamine“ omafinantseeringuks 2010. - 2013. aastal kokku kuni 8 100 000 kr ulatuses.
3.3 Projekti positiivse rahastamisotsuse korral Narva Linnavalitsusel taotleda laenu võtmist 2010. aastal omafinantseerimise katteks summas kuni  8 100 000 kr:
2010. aastal kuni    200 000 kr

2011. aastal kuni 1 100 000 kr

2012. aastal kuni    600 000 kr

2013. aastal kuni 6 200 000 kr
3.4 Projekti positiivse rahastamisotsuse korral Narva Linnavalitsusel taotleda laenu võtmist sildfinantseeringu katmiseks 2013. aastal summas kuni 28 900 000 kr.
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE
Otsus jõustub seadusega sätestatud korras.

